Diari Oficial de la Generalitat Valenciana


Sumari del DOGV 7338, del 13-08-2014 (2014/7241)

RESOLUCIÓ de 14 de juliol de 2014, de la Direcció General de Transports i Logística, per la qual es modifica el tribunal de les proves per a l'obtenció o renovació de certificats acreditatius de formació en matèria de transports.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7338

Data del DOGV
:   13-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7241


Data del document
:   14-07-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * examen

RESOLUCIÓ de 14 de juliol de 2014, de la Direcció General de Transports i Logística, per la qual es modifica el tribunal de les proves per a l'obtenció o renovació de certificats acreditatius de formació en matèria de transports. [2014/7241]  
En compliment, en primer lloc, del que disposa l'article cinc de l'Orde 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
  
Igualment, a fi de complir, en este cas, el que preveu l'Orde de 24 de març de 2004, de la Conselleria d'Infraestructures i Transport, per la qual es regula el procediment de celebració de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.  
  
Així mateix, d'acord amb el que disposa l'Orde de 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la celebració de les proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.  
I, finalment, d'acord amb el que disposa la Resolució de 23 de maig de 2012, de la presidenta del Consell d'Administració de l'Agència Valenciana de Mobilitat, es van aprovar les bases generals reguladores de les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana, i es van establir les regles per a la seua renovació (DOCV 6795, 13.06.2012).  
Fent ús de les facultats conferides en virtut del que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient resolc:  
  
Article únic  
Es modifica el tribunal de les proves convocades per la Direcció General de Transports i Logística, tendents a l'obtenció o renovació de certificats acreditatius de formació en matèria de transports durant 2014, que queda redactat com s'indica en l'annex d'esta resolució.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, a comptar des de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 21 de juliol de 2014.- El director general de Transports i Logística: Carlos J. Eleno Carretero.  
  
  
ANNEX I  
  
El tribunal de les proves convocades està compost per:  
  
1. Tribunal titular  
Presidenta: M. Pilar Álvarez Montero.  
Secretària: Ana Martínez Llorca.  
Vocals: Néstor Casado Novella, Teresa Díaz Galindo, Elena Herrero García, Pedro Luis García de Torres i Francisco García López.  
2. Tribunal suplent  
President: Antonino Muñoz Calatayud.  
Secretari: Luis Felipe Suárez Jorcano.  
Vocals: Teresa Gras Huerta, Arturo Guixot Lillo, Marisa Zabala Salelles, José Miguel Martín Zamora i Carolina Casal Asensio.